alibayram/wikipedia-40-langs huggingface dataset:
اليكساندر جراهام بيل

الكسندر جراهام بيل (3 مارس 1847 - 2 اغسطس 1922) كان عالم مشهور, و هو المخترع والمبتكر اللى كان له الفضل فى اختراع التليفون. كان والده, و جده, واخوه كانو كلهم مرتبطين بالشغل على الخطابة والكلام, و كانت والدته ومراته طرش, و كان لده تأثير عميق على حياته. ابحاثه فى السمع والكلام خللته يجرب مع اجهزة الاستماع و فى الاخر اتوجت جهوده بانه سجل اول براءة اختراع للتليفون فى الولايات المتحده فى 1876.

الكسندر جراهام بيل له اختراعات تانيه كتيره مشهوره بما فيها شغله الاول من نوعه فى الهايدرفويل (المراكب المجنحه) و الايرونوتيكس (الملاحه الجويه) و كان واحد من الاعضاء المؤسسين للجمعيه الجغرافيه الوطنيه فى الولايات المتحده, اعتبر الكسندر جراهام بيل اختراعه المشهور التليفون تدخل على شغله الحقيقى كعالم و ورفض ان يكون فيه تليفون فى  اوضه مكتبه . لما مات جراهام بيل توقفت اجراس التليفون فى كل الولايات المتحده دقيقة صمت تحيه للرجل اللى شغله واهتمام بالتواصل من التليفون ممكن .

بداية حياته 

هو من مواليد الكسندر بيل فى ((ادنبره)), ((سكوتلاند)) فى 3 مارس 1847 و كان من الرعاةالبريطانيين فى اول حياته. بيت اسرته كان فى 16 شارع جنوب شارلوت, ادنبره. و كان له اخين : ميلفيل جيمس بيل (1845-1870) وتشارلز ادوارد بيل (1848-1867) ماتو من السل, ادوارد فى 1867 وميلفيل فى 1870.

مصادر 

الكسندر جراهام بيل
الكسندر جراهام بيل
الكسندر جراهام بيل
وفيات 1922
الكنيسه المعلقه

الكنيسه المعلقه كنيسه قبطيه أرثوذكسيه فى حى مصر القديمه ، فى منطقة القاهرة القبطية الاثرية المهمة ، قريبة من جامع عمرو بن العاص ، و معبد بن عزرا اليهودي ، و كنيسة مارمينا جنب حصن بابليون ، و كنيسة الشهيد مرقوريوس (ابو سيفين) ، و كنايس تانيه كتيره . و اتسمّت المعلقة لانها اتبـَنـِت على بـُرجێن من الابراج القديمة للحصن الروماني (حصن بابليون) ، اللى بناه الامبراطور تراجان فى القرن التانى الميلادى ، و بتُعتبر المعلقة هى اقدم الكنايس فى مصر من أهم المزارات الدينية اللى بتمثل التراث القبطي فى العاصمة المصرية القاهرة و اتبنت ٱول مره فى القرن التالت.

تاريخ 
فى بعض الروايات بتقول ان الكنيسة دى اتبنت على انقاض مكان استخبت فيه العيلة المقدسة(العدرا مريم ، المسيح،القديس يوسف النجار ف التلت سنين اللى قضوها ف مصر على حسب اللى مذكور ف الكتاب المقدس عشان يهربوا من حكم هيرودس حاكم فلسطين اللى كان امر بقتل الاطفال بسبب نبوئة جاتله و فى ناس تانية بتقول انها كانت مكان قلاية كان عايش فيها واحد من الرهبان ف واحد من السراديب الصخرية اللى محفورة ف المكان ده.
الكنيسة دى اتجددت كذا مرة ف العصر الاسلامى مرة ف عهد هارون الرشيد لما طلب البطريرك الانبا مرقس من الوالى انه يديله الاذن بتجديدها،و مرة تانية ف عهد العزيز بالله الفاطمى اللى سمح للبطريرك افرام السريانى انه يجدد كل كنايس مصر و مرة تالتة ف عهد الظاهر لأعزاز دين الله.
كانت مقر للكتير من البطاركة من اول القرن الحداشر و كان البطريك خرستوذولس اول واحد عمل الكنيسة المعلقة مقر للبابا و اتدفن فيها عدد من البطاركة ف القرنين الحداشر و الاتناشر و لسة لحد دلوقتى ليهم صور و ايقونات بيتولعلها شموع و كانت بتتعمل فيها محاكم الكهنة و الاساقفة و المهرطقين كمان،و بتعتبر مزار هام جدا للمسيحيين و ده بسبب انها قديمة تاريخيا و لأنها مرتبطة بالعيلة المقدسة.

مواضيع مرتبطة 
 كنايس مصر التاريخية
 كنيسه قبطيه أرثوذكسيه
 تاريخ مصر المسيحيه
 القاهره القبطيه
 مقر بابا الاسكندريه
 اثار قبطيه مصريه

مواقع خارجيه ليها علاقه بالموضوع 
 ترميم الكنيسه المعلقه

معرض صور

مصدر 
Sis.gov.uk 

Amcoptic.com 

معلقه
معلقه
 معلقه
 معلقه
معلقه
معالم القاهرة
مملكة مصر الجديده

مملكة مصر الجديده او الامبراطوريه المصريه هو مصطلح بيقصد بيه العلما بتوع الاجيبتولوجى الفترة اللى امتدت من سنة 1570 -1070 (ق ع ح ) و اللى حكم فيها مصر ملوك العيلة التمانتاشر و ولحد نهاية العيلة العشرين.

الامبراطوريه 
وصلت مصر فى الفترة دى لقمة قوتها و مجدها و اتوسعت لحد ما بقت امبراطورية حدودها من جنوب الاناضول (نهر الفرات) فى اقصى الشمال لحد السودان (الشلال الخامس) فى اقصى الجنوب واخضاع ممالك كتيره تانيه واجبارهم على الولاء ودفع الجزيه لمصر زى مملكة ارض البنط فى الجنوب ومملكة الميتانى فى الشمال وغيرهم.  [

التوسع العسكرى 
توسع مملكة مصر الجديده العسكرى دا بيرجعه كتير من العلما لاحتلال الهيكسوس لمصر، الاحتلال اللى خلا الفراعنة يقتنعو بان خير و سيلة للدفاع هى الهجوم و ويآمنوا ان مصر لازم تصد اعداءها وهم لسة بره حدودها و مش لازم تستنى لحد ما يوصلو لاراضيها.

اشهر الملوك 

من اشهر ملوك المملكة الحديثة توت عنخ امون و اخناتون و رمسيس التانى و تحوتمس التالت مصر طول الفترة دى كانت بتتحكم من طيبة (العاصمة) ما عدا فترة حكم الملك اخناتون اللى نقل العاصمة لمدينة تل العمارنه.

شوف كمان 
 الامبراطوريه المصريه فى عهد تحتمس التالت

لينكات برانيه

مصادر 

مملكة حديثة
المملكه القديمه

المملكة القديمة هو مصطلح بيقصد بيه العلما بتوع المصرولوجيا الفترة اللى امتدت من سنة 2686 -2134 (ق ع ح) و اللى حكم فيها مصر و السودان ملوك الاسره التالته و لحد نهاية الاسرة الساتة.

ملوك المملكة القديمة 
مؤسس المملكة القديمة هو الملك زوسر و كانت عاصمته فى مدينة منف. من الملوك المشاهير كمان اللى حكموا مصر فى الفترة دى سنفرو و خوفو و خفرع و منكاورع و اوسركاف و نى اوسر رع.

اهم الاثار

الاهرامات 

اشهر حاجة بتميز المملكه القديمه هى الاهرامات الكتيره اللى اتبنت وقتها و علشان كده بيسمو الفتره دى من التاريخ عصر بناة الاهرامات.

الملك زوسر هو اللى بنا الهرم المدرج (هرم سقاره) و من اشهر الشخصيات فى عصر الملك زوسر هو الوزير ايمحوتيب.

و من الاهرامات المشهوره كمان الهرم الاحمر اللى بناه الملك سنفرو فى جنوب الجيزه.

ابو الهول 

واحد من اشهر اثار المملكه القديمه هو تمثال ابو الهول و اللى سماه بالاسم ده هما العرب لما فتحو مصر و لما شافوه المسلمين العرب اتفزعوا و خافوا و قالوا يا الهول!
و بيعتبر ابو الهول رمز لفن النحت عند المصريين القداما.

كمان من اشهر المعابد هو معبد الشمس نى اوسر رع فى ابو صير.

نهاية المملكة القديمة 
انتهت المملكة القديمة بسبب جفاف كبير منع نهر النيل من الفيضان مايبن سنة 2200 و سنة 2150 ق ع ح.

بعد ما انهارت المملكة القديمة دخلت مصر فى مرحلة عدم استقرار استمر لحد ما قامت المملكة الوسطانية (و اللى انهارت كمان و جه وراها المملكة الحديثة).

مملكة قديمه
المملكه الوسطانيه

المملكة الوسطانية او الدوله الوسطى ، مصطلح بيقصد بيه العلما بتوع المصرولوجيا الفترة اللى امتدت من سنة 2040 -1640 (ق ع ح ) و اللى حكم فيها مصر ملوك الاسرة الحد-اشر و لحد نهاية الاسرة الاربع-ت-اشر.

العاصمه 

الاسره الحداشر حكمت مصر من مدينة طيبه (الاقصر ) بس من بداية الاسره الاتناشر اتنقلت العاصمه فى الجيزه بالتحديد فى مدينه إجتاوى اول بعض المصادر تسميها اثيت تاوى هيا الايام دى تسمى اللشت واللى معناها فى المصريه القديمه القابضه على الأرضين (الشمال و الجنوب)

الملوك 

من اشهر ملوك الفترة دى هو منتوحوتب التانى اللى قدر يوحد مصر كلها مرة تانبة بعد فترة التسيب و الانحلال اللى مرت بيها مصر بعد انهيار المملكة القديمة.فراعنة المملكة الوسطانية حاولوا يرجعو هيبة مصر عن طريق حملات التاديب اللى شنوها على النوبه و ليبيا و الاسيويين فى فلسطين ومن اشهر ملوك الحملات دى هو سنوسرت التالت

الانجازات 
من اجمل الحاجات اللى سابها فراعنة المملكة الوسطانية هى البرديات ( بردية برلين ، بردية موسكو ، بريدية ريند، بردية ادوين سميث ، بردية ايبيرس). اهمية البرديات دى بترجع للمعلومات الكتيرة المكتوبة فيها و اللى بتدينا صورة عن الرياضيات و الهندسة و الطب و الجراحة فى مصر القديمة.و من اهم الانجازات اللى اتحققت فى الفترة دى هى حفر قناة بيتوصل بين البحر الاحمر و النيل (و البحر المتوسط) و اللى عمل الانجاز العظيم دا هو الفرعون سنوسرت التالت.

النهايه 
انتهت المملكة الوسطانية بحالة انهيار اجتماعى و اقتصادى و وقوع مصر لاول مرة تحت الاحتلال الاجنبى الجاى من اسيا(الهيكسوس).و اللى حكمو مصر و كونوا الاسرتين الخمس-ت-اشر و الست-ت-اشر.

مملكة وسطانيه
النيل

النيل، أطول نهر فى العالم و بينبع من وسط افريقيا و بيتجه لالشمال و ب يصب فى البحر المتوسط النيل ليه رافدين اساسببن، النيل الابيض (اطول الروافد) و النيل الأزرق (المصدر الرئيسى لالمية و الطمي)، النيل الابيض بيبتدى من عند منطقة البحيرات العظمى فى وسط افريقيا من اول رواندا و بعدين بيتجه للشمال و بيعدى على تانزانيا و بحيرة فيكتوريا و اوجاندا و جنوب السودان. اما النيل الازرق فا بيبتدى من عند بحيرة تانا ف اثيوبيا و بيدخل السودان و هناك بيقابل النيل الابيض عند العاصمة السودانية الخرطوم.اصل كلمة النيل هى نوبية وتعنى الشرب نيل .

الاسم 
كلمة النيل اصلها (نوبى )من الفعل ( ني) بصيغة الامر بمعنى ( اشرب ) والماضى منها ( نيلوس ) والنفى (نيلكومو) والمصدر (نيل ) مكان الشرب كما فى الجملة ( نيلا تون نيلوس ) (شربت من مكان الشرب) ومنها اتى الاسم لنهر النيل مش كما يدعى البعض انها كلمة فرعونية فاللغة النوبية لا زالت تتكلم الى الان بلسان النوبيين فى جنوب مصر وشمال السودان وجنوب كردفان فى غرب السودان .

المشاكل السياسية 
من سنة 1891 و مصر بينها و بين بلاد حوض النيل اتفاقات ب تنظم حقوق كل دولة فى نهر النيل. و بشكل سنة المعاهدات دى ب تمنع اى دولة من انها تعمل اى مشاريع او سدود على ايد ما تاخد الاول موافقة مصر لان دا ح ياثر على كمية المية اللى بتوصل للنهر فى رحلته الاخيرة جوا الحدود المصرية. السودان و اثيوبيا و اوجاندا و كمان كينيا اشتكت من ان مصر ليها نصيب الاسد فى مية النهر و بيقولو ان الاتفاقيات دى كانت بين الدول الاستعمارية زى ايطاليا(اللى كانت محتلة اثيوبيا) و بين بريطانيا(اللى كانت محتلة مصر و السودان) و بينادو باعادة النظر فى كل الاتفاقيات الخاصة بدول حوض نهر النيل.
الدول دى شايفة ان مصر سبب رئيسى فى عدم النمو الاقتصادى فى مناطقهم بسبب نصيبها الكبير فى مية النيل وفى سنة 1999 ومض الدول العشره اللى بتطل على نهر النيل على اتفاقية جديدة اسمها مبادرة حوض النيل و هدفها الاستغلال المتساوى للامكانيات الى بيوفرها نهر النيل للدول دى

سمك 
أسماك كتيره بتعيش ف النيل منها بلطى و بياض نيلىسمك الشبار و الرايا و سمك الكلاب و سمك الساموس

فروع النيل السبعة 
فى العصور القديمة، كان نهر النيل يتفرع فى الدلتا لسبعة فروع.  مافضلش  منها دلوقتى إلا فرعان نتيجة مكافحة الفيضانات وانجراف التربة. وهذه الفروع هيا (من الشرق لالغرب):
 البيلوزى the Pelusiac
 التانيتى the Tanitic
 المنديسى the Mendesian
 الفاتنيتى أو الفاتميتى (فرع دمياط حاليا) the Phatnitic
 السبنتينى the Sebennytic
 البلبتى the Bolbitinic
 الكانوبى (فرع رشيد حاليا) the Canopic

الكبارى 

نهر النيل فى مصر بيعبره كبارى كتير زي:
 كوبرى دسوق العلوى
 كوبرى اسوان
 كوبرى الاقصر
 كوبرى سوهاج
 كوبرى المنيب
 كوبرى الجامعة
 كوبرى قصر النيل
 كوبرى 6 اكتوبر
 كوبرى ابو العلا
 كوبرى محور 26 يوليو
 كوبرى كفر الزيات
 كوبرى بنها
 كوبرى دمياط
 كوبرى طملاى العلوي
 كوبرى الجيزة
 كوبرى زفتي
 كوبرى امبابة
 كوبرى الجلاء
 كوبرى عباس
 كوبرى نجع حمادى
 كوبرى الزمالك
 كوبرى القناطر الخيرية
 كوبرى الملك الصالح
 كوبرى الساحل
 كوبرى دسوق العلوى -محافظة كفر الشيخ
 كوبرى اسوان-اسوان
 كوبرى الاقصر-الاقصر
 كوبرى المنيب-القاهرة
 كوبرى المحور الدائري-القاهرة
 كوبرى رشيد
 قناطر اسيوط
 كوبرى طلخا ((المنصورة))
 كوبرى القطار ((المنصورة))
 كوبرى الجديد ((المنصورة))
 قناطر اسنا
 كوبرى المنيا العلوى - محافظة المنيا
كوبرى ملوى محافظه المنيا

سدود 
 السد العالى
 سد النهضه
كوبرى ملوي

شوف كمان 
 مبادرة حوض النيل
 فاصل الكونجو و النيل

المراجع 

 الهيئة العامة للاستعلامات-مصر 

 
نيل
نيل
انهار
الهوس بالمصريات

<div style="direction:rtl; ">

الهوس بالمصريات ايجبتومانيا هو مفهوم يوصف هوس الغرب بسحرمصر القديمة والثقافة والتاريخ (هوس بالحضارة المصرية القديمة). ورغم أن الهوس يعود لوقت مباشرة بعد الفترة الفرعونية لكن الايجبتومانيا على وجه التحديد تشير لتجدد الاهتمام بمصر خلال القرن التاسعتاشر كنتيجة الحملة المصرية لنابليون لكن مصر كان ليها تأثير كبير على كل الحضارات و الثقافات الغربية .

هوس بالمصريات
هوس بالمصريات
اليونان

اليونان Greece (الجمهورية الهيلينية او اللاذا باليونانى) هى دولة أوروبية بتطل على البحر المتوسط من ناحية شبه جزيرة البالكان و ليها حدود مع ألبانيا و بولجاريا و ماسيدونيا فى الشمال و مع توركيا فى الشرق.

اليونان ليها تاريخ قديم و هى مهد الحضارة الاغريقية و فيها ولدت الديموقراطية و الفلسفه و الحضارة الغربية بشكل عام. اليونان دولة متقدمة و هى عضو فى الاتحاد الاوروبى من سنة 1981 و عاصمتها هى اتينا.
اليونانى هى اللغة الرسمية للدولة و عدد سكانها 10,4 مليون شخص و مساحتها 131,990 كم مربع.

التقسيمات الادارية
تقسم اليُونانل13 اقليم رئيسى (باليُونانية nomoi، مفردها nomos)، واللى بدورها تنقسمل51 تقسيم اداريا (مقاطعة) و147 تقسيما فرعى تسمى قضاء.

اهم المدن
 اثينا (730 ألف  انسان /تقدير 2005) هيا عاصمة اليونان واكبر مدنها.
 سالونيك (355 ألف  انسان /تقدير 2005).
 بيرايوس (172 ألف  انسان /تقدير 2005).
 باتراس (163 ألف  انسان /تقدير 2005).
 بيريستيرى (137 ألف  انسان /تقدير 2005).
 هيراكليون (137 ألف  انسان /تقدير 2005).

الأقاليم الرئيسية
 أتيكا
 وسط اليونان
 مقدونيا الوسطى
 كريت
 مقدونيا الشرقية وتراقيا
 ابيروس
 الجزر الأيونية
 شمال ايجة
 بيلوبونيز
 جنوب ايجة
 ثيساليا
 غرب اليونان
 مقدونيا الغربية
جبل اثوس

الأعياد والعطلات الرسمية
تبدأ السنة الميلادية فى اليُونان كباقى الدول الأوروبية

بعيد رأس السنة فى 01-01 ويسمى (Πρωτοχρονιά-prothxronia)
 06-01 عيد الغطاس و هو عيد يقوم به الكهنه فى الكنائس برمى صليب فى الماء البارد وعلى واحد من ولاد  المنطقة أيجاده
 الاثنين النظيف
 عيد العمال فى اول مايو
 من 31-01ل22-02 أعياد الكرنفلات و أشهرها كرنفال باتراس فى مدينة باترا
 25-03 عيد البشارة
 عيد الفصح
 عيد القديس جورج فى 23-04
 عيد العذراء فى 15 اغسطس
 عيد الميلاد المجيد 25-12

مصادر 

 
يونان
دول مسيحيه
دول اعضاء فى الاتحاد الاوروبى
امراض بتتنقل بالجنس

امراض بتتنقل بالجنس, ( sexually transmitted disease), هوه مصطلح معناه إن المرض ده بينتشر بـ الجماع الجنسى (سكشوال إنتركورس sexual intercourse), بالإضافه لـ جنس البؤ (oral sex), و جنس شرجى/(anal sex). "امراض بتتنقل بالجنس" بيختصروها فى الإنجليزى (STD). ممكن بردو نسمّيها "عدوا بتتنقل بالجنس" (STI), او "امراض تناسليّه" (VD /venereal diseases).

أشهر الأمراض 
 ايدز AIDS (ضعف المناعه المُكتسبه).
 جونوريا gonorrhea (داء السيلان) ده مرض باكتيريا بتعمل حرقان جامد جداً للرجاله لما الواحد يتبوّل.
 الـسيفيليس Syphilis (الزُهْري) (السفلس, الإفرنجي), ده باكتيريا و بردو بيظهر فى المناطق الجنسيه.
 كانديدياسيس Candidiasis (داء المشعرات) و بيعمل حساسيه فى الvagina (مِهبَل) عند الستات و ده fungus (فِطر).
 و كمان شوية أمراض بتيجى من الفِطر (fungus) و الڤيروسات. و أهمهم هيپاتيتيس Hepatitis (إلتهاب الكبد) (B) و (C) اللى بردو بيتنقلو بـ الجنس.
الأمراض اللى بتتنقل بـ الجنس ممكن تتنقل بـ طـُرق تانيه, بردو. مثلاً, ممكن الواحد يتعدى بـ الـايدز من إستعمال حقنه مُستعمله من واحد عندهُ الايدز.

فيه طريقتين ممكن المرض يتنقل بيهم من واحد للتاني:
 لإن الجنس بيبقىٰ فى مناطق حساسه و جلدها رفيع, ممكن من غير قصد يحصل تقطيع صغير فى الجلد. شوية أمراض بتتنقل بـ الجنس ممكن تتنقل من القطعات الصغيره دى.
 فيه أمراض بتدخل الجسم من فتحات موجوده أصل فى الجسم, زى فتحة مَجرَى البول (urethra) و الvagina (مِهبَل).

فيه بردو (پيوبـِك لايس pubic lice/ قمل العانه), اللى فى العاده بيعيش علىٰ شَعر الpubis اللى حوالين المنطاق الحساسه.

دلوقتى, مافيش أى حمايه أو علاج من أمراض بتتنقل بـ الجنس, زى الهيرپيز Herpes (داء المنطقه). ده ڤيروس بيعمل وجع شديد فى الجلد اللى إنتشر فيه. و بينتشر فى "الفخاد" و "البؤ", لـ نهاية حياة الواحد, و مالوش علاج معروف, غير مسكنّات و حاجات تمنع إنتشارهُ أو تشيل الإلتهاب.

مهم جداً إن الواحد يعرف المخاطر الصحيه, قبل ما يعمل جنس. و أهم من كده, لازم الواحد يكون صريح مع اللى هيعمل معاه جنس.

مصادر 
 معلومات عن الصحة الجنسية 
 معلومات عن الجنس, بالإنجليزى

لينكات برانيه 
 Microbicides — Information from Our Bodies, Ourselves on the place of microbicides in the future of STI prevention.
 UNFPA: Breaking the Cycle of Sexually Transmitted Infections at United Nations Population Fund

امراض
جنس
امريكا الجنوبيه

امريكا الجنوبيه هيا قارة موجودة فى النص الغربى من الكرة الارضية و يحدها من الغرب المحيط الهندى و من الشرق المحيط الاطلنطى و من الشمال امريكا الشمالية و البحر الكاريبى.

مساحة امريكا الجنوبية 17840000 كم مربع (6890000 ميل مربع) ، او 3.5 ٪ تقريبا من سطح الارض . عدد السكان سنة 2005 كان اكثر من 371090000. امريكا الجنوبية تحتل المركز الرابع فى المساحة (بعد اسيا ، افريقيا ، وامريكا الشمالية) والخامسة فى عدد السكان (بعد اسيا ، افريقيا ، أوروبا ، و أمريكا الشمالية).

الجغرافيا 
تحتل امريكا الجنوبية الجزء الجنوبى من رقعة الارض بتاعة للعالم الجديد ، نص الكرة الغربى ، و الامريكتين (اللى فى بعض الاحيان تعتبر قارة واحدة جنوب و شمال امريكا)<ref name=IOC>[http://multimedia.olympic.org/pdf/en_report_672.pdf 
الرموز الأولمبية. اللجنة الاولمبية الدولية. 2002. Lausanne: Olympic Museum and Studies Centre. لوزان 2002: Olympic Museum and Studies Centre. The five rings of the
 Olympic flag 
represent the five inhabited, participating continents
(
Africa, America, Asia, Europe, and Oceania 
).

 امريكا الجنوبية تعتبر
 شبه القارة
)
.

اكبر بلد فى امريكا الجنوبية ، سواء فى المساحة والسكان ، هى برازيل.

المراجع
امريكا الشماليه

امريكا الشماليه هى قارة موجودة فى النص الشمالي من الكورة الارضية و بيحيطها من الغرب المحيط الهادى و من الشرق المحيط الاطلنطى و من الجنوب امريكا الجنوبية و البحر الكاريبي ومن الشمال المحيط القطبي.

امريكا الشماليه بتضم 25 دوله هما:
 كندا
 امريكا
 الميكسيك
 جرينلاند و اللى بتعتبر حته من الدنمارك.
 دول امريكا الوسطى

مصادر 

امريكا الشماليه
انا الشغالة (فيلم قصير)

انا الشغالة فيلم روائى قصير مصرى مدته 14 دقيقة عن بنت صغيرة اسمها وردة من عيلة فقيرة اختها الكبيرة بتروح تشتغل خدامة فى السعودية ووردة نفسها اهلها بيبعتوها عن ناس عشان تشتغل هى كمان بس عشان تخلّى بالها من عيّل صغيّر. وف النهاية وردة بتكبر وبت تانية بيحصلّها نفس اللى حصل لوردة وهيّ صغيّرة.
الفيلم كله مظهرش ف الكادر وشوش خالص غير وش وردة ووش الطفل الصغيّر اللى كانت بتخلّى بالها منه، وكله كان بيمثّل صوت بس وجسمهم باين لحد الكتاف.

يسرى نصرالله المخرج عجبه الفيلم وقال انه كويّس بس انتقده ف اخر حتة انه جاب طفلة تانية
وقال انه بكدة مبقاش الفيلم عن وردة بس لأ دة خلّى الفيلم عن الاطفال اللى بيشتغلوا والفيلم اصلا اسمه انا الشغالة يعنى عن وردة بس.

الكاست 
 وردة: ماهينور ماجد
 رضا: مدح سعد
 ام رجب: فاطمة محمد
 الحاج احمد: عربى عبد الفضيل
 رجب: عمرو عبد الله
 سوّاق التاكسي: تامر محمد
 نادين: سارة صلاح
 سيف: عمر محمد
 كوكو: محمد صلاح
 عمرو: سامر بهجت
 فاتن: بسمة محمد

الكرو 
 
 مهندس الصوت: ياسر شامة
 موسيقى تصويرية: سامر بهجت
 قصة وسيناريو وحوار:سامر بهجت / نيفين خيري
 مدير التصوير: حمد حسين
 انتاج: بالب بكتشرز Pulp Pictures
 اخراج: سامر بهجت

شوف الفيلم

المصدر 
برنامج ف الكادر على قناة او تى فى حلقة يوم 15 اكتوبر

انا الشغالة
انتاركتيكا

قارة انتاركتيكا ( Antarctica;  Antarctique) موجده فى اقصى جنوب الكرة الارضية فوق القطب الجنوبى.

جغرافيا 
مساحة انتاركتيكا 14.4 مليون كيلو متر مربع و هيا خامس قاره فى العالم من المساحه بعد اسيا و افريقياو امريكا الشمالية و امريكا الجنوبية. هيا من اكتر القارات جفافا و اكتر قارة بتهب فيها الريح و هيا من ابرد القارات و نسبة التلج فيها فوق 98% من مساحتها.

سكان 
عدد سكان انتاركتيكا 5,000 انسان اغلبهم من العلما.

صور

لينكات برانيه

مصادر
اباحيه جنسيه

الاباحيه الجنسيه (Promiscuity) او تعدد الشركا جنسياً نظام بيمارس فيه الذكور او الاناث من وقت للتانى او بشكل منتظم الجنس مع كذا شريك. تعدد الشركا بينتشر فى مجتمعات انسانيه و بين انواع حيوانيه كتيره. الغرام المتعدد هو أن يحب الشخص (ذكراً ام أنثى) اكثر من شخص بغض النظر عن ممارسة الجنس وهذا ما يسمى Polygamy.

اباحيه جنسيه فى الانسان 
مفهوم السلوك الجنسى اللى بيعتبر سلوك مقبول اجتماعيا و السلوك اللى بيعتبر غلط بيختلف كتير بين مختلف الثقافات. نفس الفعل ممكن يكون مقبول اجتماعيا فى مجتمع معين و غلط فى مجتمع معين تانى.

اباحيه جنسيه بدائيه 
الاباحيه الجنسيه البدائيه هيا نظريه من القرن التاسع عشر بتقول ان البشر كانو فى الاصل بيعيش فى حالة اباحيه جنسيه بتتميز بغياب مؤسسة الجواز بأى شكل من الأشكال

شوف كمان 
 جواز

مصادر 

انثروبولوجيا
علاقات جنسيه انسانيه
بورنوجرافيه
عرى
انى هول (فيلم)

انى هول (Annie Hall) فيلم رومانسى كوميدى انتاج 1977 اخرجه "وودى الان" عن سيناريو كتبه مع "مارشل بركمان". الفيلم خد جوايز كتير منهم اربع جوايز اوسكار احسن فيلم واخراج وسيناريو واحسن ممثلة دور رئيسى "ديان كيتون"، واترشح وودى الان لجايزة احسن ممثل دور رئيسى.

القصة 

الفيلم بتدور احداثه فى مدينة لوس انجيليس ونيو يورك.

"الفى سِنجر" (وودى الان) كوميديان عصبى بيحاول يحافظ على العلاقة اللى بينه وبين "انى هول"، والفيلم بيعرض علاقتهم دى على بيعرض علاقتهم على مر سنين وبدايتها عن طريق الفلاش باك وبيعرض تاريخ كل واحد بطريقة فانتازيا، زى ان انى بتشوف عيلة الفى وتشوفه وهو صغير وانه يتفرج على علاقاتها القديمة وهى واقفة معاه، دة غير ان الممثلين اللى فى الفيلم ساعات بيسيبوا المشهد ويقولوا حاجة للى بيتفرجوا عشان يوضحوا حاجة او عشان يبينوا انطباعهم.
فى الاخر بيكتشفوا انهم مختلفين عن بعض وبينفصلوا، بس الفى بيكتشف انه لسه بيحبها فبيحاول يقنعها انها ترجعله وتروح معاه نويورك تانى. محاولته بتفشل وبيتحول انه يكتب مسرحية عن علاقتهم بس بتنتهى المسرحية اللى كاتبها ان انى بترجعله، وبيبرر دة للناس. بعد كدة بيتقابل هوه وانى بس كصحاب

الفيلم ظهر فيه سيجورنى ويڤر فى مشهد واحد بس فى دور صغير وكان بضهرها، مقالتش غير 3 جمل.
جيف جولدبلم بردو عمل دور صغير مشهد واحد كان بيتكلم فى التليفون فى الحفلة.

لينكات برانيه

المصادر 

 WWW.IMDB.COM
 الموسوعة الانجليزى

افلام 1977
انى هول
افلام لغه انجليزى
فايزين اوسكار احسن فيلم
اوروبا

اوروپا ( Ευρώπη;  Europe) هى واحدة من السبع قارات اللى موجودين فى الكورة الارضية و مساحتها حوالى 10 مليون كيلومتر مربع و بكده تكون تانى اصغر قارة فى العالم بعد اوستراليا. اوروپا هى تالت قارة فى العالم من  عدد السكان بعد اسيا و افريقيا و عايش فيها دلوقتى 731,000,000
انسان. القارة بيحدها من الشمال المحيط القطبى ومن الغرب المحيط الاطلنطى و يفصلها عن قارة افريقيا البحر المتوسط. اما من ناحية الشرق فبيفصلها عن قارة اسيا جبال الاورال و بحر قزوين و البحر الاسود و جبال القوقاز.
اوروپا فيها عدد كبير من الدول المستقلة ( 50 دولة )اكبر دولة بينهم هيا روسيا و اصغر دولة بينهم هيا الفاتيكان. اوروپا هى اصل الحضارة الغربية و من زمان هيا فيها مراكز حضارية عظيمة زى الحضارة اليونانية و الرومانية و من اول القرن الستاشر بدات قوتها و نفوذها يتوسع لحد ماسيطرت الدول الاوروپية على معظم دول افريقيا و امريكا الشمالية و الجنوبية و اسيا و اوستراليا. اوروپا دخلت حربين عالميتين ورا بعض و اللى قصقصو نفوذها و دمرو اقتصادها و خلوها تخسر معظم مستعمراتها. دلوقتى اغلب دول القارة بيجمعهم اتحاد سياسي-اقتصادى هو الاتحاد الاوروپى.
من اكبر المدن اللى فى  اوروبا باريس و لندن و روما و بوخارست و برلين و استانبول و موسكو و مدريد و اتينا.

اللغات 
 اوروبا قارة غنية باللغات الكتيرة وكلها تقريبا بتتبع عيلة اللغات الهندوأوروبية و أغلب اللغات دى ممكن تتقسم فى تلات مجموعات رئيسية: اللغات الرومانسية اللى جاية من اللاتينبي
، اللغات الجيرمانية واللى جاية من جنوب أسكندنافيا و اخيرا اللغات السلافية فى شرق أوروبا
وكمان فى لغات زى المالطى اللى بيعتبر لهجة جاية من العربى و التركى و الباسكى اللى بره العيلة او المجموعات دي.

اللغات الهندو-اوروپيه 
كما رأينا فى الأعلى فهده اكبر عيلة لغويةفى  اوروبا و تضم :
 اللغات الرومانسية كالايطالى و الفرنسية و الاسبانى و اللغة الرومانيه و البرتغالي
 اللغات الجيرمانية كالانجليزى و الألمانى و الأيسلاندى والدانيماركى و السويدى و النوريجي
 اللغات السلافية كالروسى و الأوكرانى و البولجارى و التشيكى و البولاندية و الصيربى و الكرواتى و البوسني.
 الألباني
 اليوناني

اللغات الألتية 
و هى بتضم شوية لغات أهمها التركي.

الباسكى 
و هى لغة معزوله و ملهاش قرايب من نفس العيله فى اوروپا و بيتكلمها دلوئتى سكان اقليم الباسك فى شمال اسبانيا.

اللغات الأورالية 
وهى بتضم الفنلندى و المجري.

اللغات السامية 
اللغات السامية ليها تمثيل واحد بس :المالطى و اللى بيتفرع من العربى و بيكتب بحروف لاتيني.

 
سينتوراس
اوستراليا

اوستراليا (Australia) هيا دولة اتحادية فى اصغر قاره فى العالم (قارة اوستراليا) و عدد سكانها حوالى 21 مليون انسان (حوالى 90% منهم من اصل اوروبى) و مساحتها 7,741,220 متر مربع. العاصمة بتاعة اوستراليا هيا كانبيرا بس اكبر مدن فيها هيا سيدنى و ميلبورن . الدول القريبه من اوستراليا هيا اندونيسيا ، تيمور الشرقية و بابوا نيو جينى من الشمال، و جزر سولومون ، فانواتو و نيو كاليدونيا الجديدة من الشمال الشرقي، و نيوزيلندا من الجنوب الشرقى

ولايات اوستراليا 

اوستراليا متكونة من ست ولايات هيا:
 كوينزلاند
 فيكتوريا
 نيو ساوث ويلز
 جنوب اوستراليا
 شمال اوستراليا
 ويسترن اوستراليا

سكان 

عدد السكان بيتقدر انه حوالى 22.7 مليون  متركزين فى الشرق
ٰ

تاريخ 

فيه ناس عاشت فى اوستراليا من 40,000 سنه و قبل احتلال الأوروبيين ف أواخر القرن التمانتاشر، كان سكان اوستراليا الاصليين بيسكنو القارة

اولوروا مكان مقدس عند بيتانجانتجارا أنانجو ، السكان الأصليين ف المنطقة

جغرافيا 

اوستراليا هيا سادس اكبر بلد حسب المساحة الكلية

مصادر

ملاحظات 

 
جزر
بلاد
دول مسيحيه
رؤسا وزرا اوستراليا
ايزاك نيوتن

السير ايزاك (اسحاق) نيوتن (25 ديسمبر 1642 - 20 مارس 1727, بالتقويم اليوليانى) ( 4 يناير 1643 -- 31 مارس 1727) بالتقويم الجريجورى كان فيزيائى و عالم رياضيات و عالم فلكى ، وفيلسوف طبيعه وكيميائى انجليزى. ويعتبر كتابه "المبادئ الاساسية" (Philosophiæ Naturalis Principia Mathematica)، اللى اتنشر سنة 1687، أهم كتاب فى تاريخ العلوم.

فى الكتاب ده وصف نيوتن الجاذبيه الارضيه و القوانين التلاته للحركه ، و حط الاساس لعلم الميكانيكا الكلاسيكيه. فى استطلاع الجمعيه الملكيه سنة 2005 لقو ان نيوتن كان له تأثير على تاريخ العلوم اكبر بكتير من تأثير البرت اينشتاين.

فى الرياضيات ، ساهم نيوتن مع جوتفريد لايبنتز فى تطوير حساب التفاضل والتكامل.

حياته 
ايزاك نيوتن عاش بين 25 ديسمبر 1642 و 20 مارس 1727, بالتقويم اليوليانى (القيصرى) او بين 4 يناير 1643 - 31 مارس 1727 بالتقويم الجريجورى.

اسحق نيوتن اتولد 25 ديسمبر 1642 فى قريه صغيره فى مقاطعة فى لينكولنشير. وفى وقت ولادة نيوتن ، انجلترا ما كانتش اعتمدت احدث جدول زمنى بابوى (التقويم الجريجورى) ، وعشان كدة تاريخ ميلاده اتسجل يوم عيد الميلاد ، 25 ديسمبر 1642.

شوف كمان 
 مشاهير المسيحيين

لينكات برانيه

مصادر 

 
 

نيوتن
تنويريين
مواليد 1643
وفيات 1727
مسيحيين انجليز
متعلمين فى جامعة كامبريدج
ايزيس

ايزيس هى الاهه مصرية قديمة ب تمثل صورة الام المثالية و ال مرات الوفية. ايزيس من الهة تاسوع اون و هى اخت و مرات اوزوريس و ام حورس ، انتشرت عبادتها فى مصر و سوريا و اليونان و روما. ومن المعتقدات المصرية الجميلة هى ان نهر النيل ب يفيض بسبب دموعها الى بتبكيها على موت جوزها أوزوريس اللى قتله اخوه ست.

الاسم 
اسم ايزيس هو النطق اليونانى لالاهة المصرية بس الاسم المصرى الاصلى ليها هو اس-ت و اللى معناه ملكة العرش.

الانتشار 
انتشرت عبادتها فى العصر البطلمى فى اسكندريه، و فى السنين الأولانية للديانة المسيحية كانت عبادة الالهة المصرية أيزيس منتشرة فى كل انحاء الامبراطورية الرومانية و لحد فى العاصمة روما، كانت المعابد بتتبنى و المسلات بتترفع تكريماً للالهة المصرية.و فى اليونان كانو المؤمنين التابعين لإيزيس مسيطرين على مدن كاملة زى ديلوس و ديلفى و إليوسيس .الموانى البحرية كانت بتتسمى باسم ايزيس من اول بحر العرب لحد البحر الاسود. و فى كتابات و نقوش للمؤمنين بيها فى أسبانيا و ايرلاندا و تركيا و جزيرة العرب. ايزيس كان ليها معبد فى جزيرة فيلة فى النوبة استمر الكهنة هناك محافظين على طقوس عبادة ايزيس لحد القرن السادس الميلادى لما الامبراطور البيزنطى (جوستينيان) امر بقفل المعبد بحجة انه اخر معقل للوثنية فى الامبراطورية المسيحية.

الاسطورة 
ب تبدى اسطورة ايزيس بان الاله آتو م كان عنده اربع احفاد سيت و نيفتيس و اوزوريس و ايزيس. اوزوريس كان ملك لمصر وكل الناس بتحبه و علشان كدة اخوه سيت قتله من كتر الغيرة و قطع جثته تلات-ت-اشر حتة ووزعهم على كل نواحى مصر. ال مرات الوفية ايزيس جمعت الاشلاء بتاعة جوزها و قعدت بيكى و تعيط عليهم لحد ما رجع للحياة لكنه فضل انه يكون اله للميّتين. الابن حورس بنتقم لمقتل ابوه اوزوريس و بيهزم عمه سيت.

معروف كمان انها ما لاقتش الحته رقم 13 و عشان كدا و لسه لحد دلوقتى كل سكان الكورة الارضية بيتشاءمو من الرقم دا والكل بيعتبروه رقم نحس.

التأثير 
فيه علما بيعتقدو ان انتشار عبادة ايزيس فى كل انحاء الامبراطوريه الرومانيه قبل ظهور المسيحيه كان ليه تأثير على الديانة المسيحية نفسها، و فيه كمان منهم اللى بيقارن نقاط التشابه بين الام ايزيس و مريم و الابن حورس و يسوع فى الايقونات.

المراجع 

ايزيس
الهه مصريه
ميثولوجيا مصريه
ايطاليا

ايطاليا (الجمهوريه الطليانيه) هيا دوله من دول البحر المتوسط و هيا عباره عن شبه جزيره ف جنوب اوروبا و جزيرتين من اكبر الجزر فى البحر المتوسط اللى هما: صقليه و ساردينيا. ايطاليا بيفصلها جبال الالب عن فرنسا و سويسرا و النمسا و سلوفينيا من ناحيه الشمال. سان مارينو و الفاتيكان هما دول مستقله موجوده جوه الحدود الايطاليه.

اللغه الرسميه لايطاليا هى الطاليانى و مساحتها 301,318 كم مربع و عدد سكانها حسب تقديرات سنه 2019 بيوصل ل60,550,075 مليون انسان.

حضاره 
من ايطاليا جت حضارات عظيمه زى الحضاره الرومانيه و منها جت حركه النهضه اللى بدات فى توسكانى و انتشرت بعد كده فى اوروبا عاصمة ايطاليا روما هيا كمان مركز من مراكز الحضاره الغربيه بشكل سنة و ليها بيتنسب الرومان و منها ظهرت حركه الباروك وك ان فيها الكرسى البابوى تبع الكنيسه الكاتوليكيه.

ايطاليا جمهوريه ديموقراطيه و متقدمه و بييجى ترتيبها التامن على مستوى العالم من ارتفاع مستوى المعيشه بتاع سكانها.

مركز ايطاليا 
ايطاليا واحده من الدول اللى اسست الاتحاد الاوروبى و اللى اسسو حلف شمال الاطلنطى(الناتو) و هيا عضو فى مجموعه التمانيه.

اقتصاد 
اقتصاد ايطاليا سابع اكبر اقتصاد فى العالم ايطاليا كمان دوله نوويه و ميزانيه الدفاع بتاعتها من اكبر الميزانيات فى العالم (ترتيبها التامن).

موضوعات مرتبطه 
 ايطاليا .
 مصر فى عيون العالم .
 الجاليه اللبنانيه فى مصر .

مصادر 

ايطاليا
دول مسيحيه
دول مجموعه التمانيه
دول اعضاء فى الاتحاد الاوروبى
باخ

يوهان زيباستيان باخ (Johann Sebastian Bach   او ) هو مؤلف مزيكه ألمانى و له اعمال علمانيه محفوظه. إتولد سنة 1685, فى 31 مارس. و مات سنة 1750, فى 28 يوليه. و هو كان أحسن مؤلف مزيكه فى وقتهُ. عاش فى اخر عصر الباروك/Baroque. هو عمرهُ ما سافر بعيد عن بلدهُ كتير, و قضا كل حياتهُ فى ألمانيا المركزيه, بس هو درس كل المزيكه اللى قدر يلاقيها لـ مؤلفين تانيين فى وقتهُ. بيبان فى المزيكه بتاعتهُ إنه إتعلم من مؤلفين المزيكه بتوع ايطاليا و فرنسا و ألمانيا. هو قضا سنين كتيره بيشتغل فى محاكم النُبلاء. و كتب معظم مزيكة الشامبر(الحجره) مزيكه بتتعمل لـ الات مزيكه قليله و مزيكة الاوركسترا. معظم حياتهُ, على أى حال, كان بيشتغل فى الكنيسه, اللى كان متوقع إنه يألف مزيكه كنائسيه. باخ, تقريباً, كتب أغلب انواع المزيكه ماعادا الاوبرا. فى الفتره الأخيرانيه من حياتهُ, معظم المؤلفين كانو بيكتبو بـ اسلوب جديد اسمهُ الكلاسيكى, بس باخ كان دايماً بيكتب بـ اسلوب الباروك, و ده اللى خلا ناس وقتها يفتكرو إنه دقـّه قديمه, بس النهادره معروف إن المزيكه بتاعتهُ هى أحسن مزيكه من الباروك.

مصادر 

باخ
مواليد 1685
وفيات 1750
بطرس بطرس غالى

بطرس بطرس غالى (14 نوفمبر 1922 - 16 فبراير 2016) دبلوماسى مصرى.

كان الأمين العام السادس للامم المتحدة 1992 - 1996 م قبل كوفى انان، وهو حفيد بطرس نيروز غالى رئيس وزرا مصر فى اول القرن العشرين وكان رئيس المنظمه المصريه لحقوق الانسان.

بطرس بطرس غالى اتخرج من جامعة القاهرة ف 1946 واخد الدكتوراه فى القانون الدولى من جامعة باريس ودبلوم فى العلاقات الدوليه من معهد الدراسات السياسيه فى باريس. و هو من عيله مسيحيه.

العيلة 
عيلة بطرس غالي حصلت علي مناصب كبيرة فى مصر واشهرهم بطرس غالي الي كان رئيس نظار سنه 1908 رئيس الوزاه حاليا) اللي تم اغتياله علي يد ابراهيم الوردانى لاصدارة حكم الاعدام علي فلاحي دنشواي
العيله كانت ممنوعه من ممارسه السياسه فى عهد عبد الناصر
كمان يوسف بطرس غالى اللي هربان فى انجلترا من حكم غيابي 30 سنه.

الوزاره 
كان الدكتور بطرس غالى وزير للدوله للشؤون الخارجيه من اكتوبر 1977 وحتى 1991. و كان نايب رئيس الوزرا للشؤون الخارجيه فى مصر من مايو 1991.

مجلس الشعب 
الدكتور بطرس بطرس غالى اتعين عضو فى مجلس الشعب المصرى (البرلمان) سنة 1987 وكان اتعين عضو فى امانة الحزب الوطنى الديمقراطى سنة 1980.

الامم المتحده 
الدكتور بطرس بطرس غالى عينته الجمعيه العامه للامم المتحده سكرتير سنة ف 3 ديسمبر 1991، و بقى سادس سكرتير سنة للامم المتحده فى 1 يناير 1992  ولفترة خمس سنين.

اوسمه 

  قلادة النيل العظمى
  وسام الجمهوريه

لينكات خارجيه 
 بطرس غالى : مصر رائدة الشرق الأوسط 
 بطرس غالى من موقع الامم المتحده

لينكات برانيه

مصادر 

مواليد 1922
وفيات 2016
ديبلوماسيين مصريين
وزرا مصريين
عيلة بطرس غالى
قانونيين مصريين
اكاديميين مصريين
الامم المتحده
امين سنة الامم المتحده
مصريين واخدين قلادة النيل العظمى
اقباط
اشخاص من بنى سويف
ناس من مدينة بنى سويف
مصريين ضد ثورة 25 يناير
عيله بطرس غالي
متعلمين فى جامعة القاهره
بوخارست

بوخارست (بالروماني بوكوريشت București ) هى العاصمة السياسية و الاقتصادية و الصناعية و اكبر مدينة فى رومانيا

جغرافيا 
بوخارست بتطل على نهر الدومبوفيتسا و هى علشان كدة مشهورة باسم قلعة الدومبوفيتسا

تاريخ 
بوخارست مدينة مش قديمة قوي (بالمعايير الأوروبية) يعنى اول مرة بتتذكر فيها المدينة كان فى سنة 1459. بعديها اتطورت و بقت العاصمة بتاعة رومانيا سنة 1862 . و بقت كمان مركز لحضارة و فنون و ثقافة رومانيا.

معمار 
بسبب الجمال الرائع للمباني و المعمار اللى فى المدينة و خصوصا اللى اتبنى بين الحربين العالميتين ، بوخارست اتشهرت باسم باريس الشرق او باريس الصغيره.

سكان 
حسب الاحصا اللى اتعملت سنة 2006 عدد سكان بوخارست مابين 1.9 و 2.6 مليون انسان و بكدا بتكون سادس اكبر مدينة فى الاتحاد الاوروبي.

لنكات برانيه

مصادر 

 
بوخارست
بودو

البودو نوعين من الغزلان , بيعتبر اصغر الغزلان فى العالم. موطنه فى امريكا الجنوبية. وتتراوح من 14 الى 16 بوصه (36 الى 41 سم). و مصدر اسم البودو مش مؤكد . البودو الشمالى (Pudu mephistophiles) موطنه فى كولومبيا الاكوادور ، بيرو و البودو الجنوبى موطنه فى جنوب شيلى و جنوب غرب الارجنتين .

مصادر 

ثدييات
بورتريهات الفيوم

بورتريهات الفيوم (او بورتريهات مومياوات الفيوم) هو الاسم الحديث لمجموعة من اللوحات اللى اترسمت على الخشب و كانت بتتلزق على المومياوات فى مصر ايام
.

تاريخ 
الرسومات دي اتلقت فى كل انحاء مصر بس اهم و اكبر مجموعة كانت موجودة فى الفيوم و اللى منها جه اسم البورتريهات وكانت بتخص الطبقة العليا أياميها. اللوحات ابتدت تترسم فى القرن الاول قبل الميلاد و مش معروف بالظبط امتا بطل ال العرف او التقليد دا و الدراسات الحديثة قدرت انه استمر لحد القرن التالت الميلادي و بعديها بدأت تظهر الايقونات المسيحية القبطية اللى بتعتبر امتداد لفن البورتريه الأغريقي-الروماني .

غرض 
القناع (ماسك) كان موجود على الموماويات علشان تتعرف عليه الروح و يمكن هو دا الاصل اللى ورا البورتريهات بتاعة الفيوم.

لينكات برانيه

مصادر 

الرومان
بورتريهات الفيوم
بورتريهات الفيوم
تاريخ مصر القبطيه
قبطولوجيا
مصر الرومانيه
بى جييز

فرقة البيي چييز (بالانجليزى:Bee Gees)، هى فرقة موسيقيه تغني بالانجليزى وتأسست فى اوستراليا من 3 اخوه(باري جيب و روبين جيب و موريس جيب) وعشان هما اخوات كانت اصواتهم يتكمل بعضيها فى (هارمونية) تناغم جميل جداً و كمان كانو بيكتبو تغلب اغانيهم سوا و قالو انهم كانو بيحسو انهم حاجة واحدة و هما مع بعض. الاخوات التلاتة اتولدو فى جزيرة "مان", من اب و اُم انجليز و عاشو شوية فى مانشستر فى انجلترا و بعديها سافرو و هما صغيرين لـ اُوستراليا و هناك ابتدو مشوارهم فى المزيكا و الغنا.

جوايز 
الفرقة حققت نجاح فى العالم كله و كسبت بجوايز كتيرة فى فترة مجدها فى الستينات و السبعينات.

مبيعات 
فرقة البي چييز باعت 220 مليون ألبوم, و دا بخليها واحدة من أنجح الفرق المزيكاتيه على مستوى العالم.

الالبومات

لينكات برانيه 
 السايت الرسمى للفرقة

مصادر 

موسيقيين
غنا
مزيكا
فرق مزيكا غربيه
بابلو بيكاسو

پابلو پيكاسو (Pablo Ruiz Picasso) (25 اكتوبر 1881 - 8 ابريل 1973)كان رسام ونحات و فنان تشكيلى اسبانى

شغله 
پابلو پيكاسو واحد من اشهر الفنانين فى القرن العشرين و بيتنسب ليه الفضل فى تأسيس الحركة التكعيبيه فى الفن مع فنانين تانيين.

لينكات برانيه

نوتات 

مواليد 1881
وفيات 1973
رسامين اسبان
باريسيين
بينسيلين

البينسيلين (R-C9H11N2O4S) هو مضاد حيوى بينتمي لمجموعة البيتا لاكتام و بيستخدم فى علاج الامراض اللى بسبب ال باكتريا ال موجبة الجرام.

الاكتشاف 
العالم الإسكوتلاندي السير اليكساندر فليمنيج هو اللى اكتشف البينسيلين سنة 1928 بمستشفى القديسة ماري فى لندن. و العالم الاسترالي هوارد والتر فلورى (اللى واخد جايزة نوبل فى الطب) هو اللى قدر يطور البينسيلين علشان يبقى دوا و يستعمل فى العلاج.

التطوير 

البينسيلين الاولاني كان مجاله محدود (مش بيقتل كل انواع الباكتريا) و ماكانش ينفع يتاخد بالبؤ علشان كان بيتكسر فى المعدة بسبب الحمض Hcl الموجود فيها. و علشان كدا العلما درسو و طوّرو مشتقات كتيرة من البينسيلين بهدف توسيع المجال بتاعه و كمان علشان يخلوه ينفع يتاحد عن طريق البؤ. و شوية شوية ابتدا العلما يعلنو عن اكتشاف انواع جديدة من البنسيلينات زي "الامبيسيلين" و "الاموكسيسيلين" و بعدين طلعت مجموعة جديدة من (البيتا-لاكتام) اسمها "سيفالوسبورين" و اللى مجالها اوسع بكتير و ما بتتكسرش فى المعدة يعني ينفع تتاخد بالبؤ.
و فى بعض البينسيلينات الجديدة اللى مجالها بيغطي كمان الباكتيريا السالبة الجرام.

البينسيلين (و بقية مجموعة البيتا-لاكتام) بيبوّظ التركيب بتاع جدار الخلية الباكتيرية و بيخليه يضعف و مايتحملش الضغط الاسموزي (osmotic pressure) بتاع الباكتريا اللى فى الاخر بيخليها تنفجر و تموت.

طريئة تصنيعه 
البنسلين بيتصنع من الفطر ,عن طريق اننا بنحط الفطريات دي تحت ضغط يخليها تنتج ماده دفاعية اللى هيا البنسلين . وفي طريئة حديثة عن طريق التكنولوجيا الحيوية . وبدات صناعته بشكل جدي مع الحرب العالمية التانيه .

عيوب البنسلين 
لا توجد عيوب واضحة الا فى حالة سوء استخدامه، وتكون نتائج سوء استخدامه كنتائج سوء استخدام كافة المضادات الحيوية.
لذالازماستشارة الطبيب اولا قبل اى استخدام للمضادات الحيوة ومنها البنسلين.

حساسية البنسلين 
اكبر مشكلة للبنسلين هوا انه ممكن يسبب حساسية عند بعض الناس , وبتأدي الحساسية دي احيانا للموت فى دقايق لو الشخص مرحش المستشفي , ودي بتكون وراثه وبيتعمل اختبار حساسية فى الايد قبل الحقن عشان نتاكد ان الشخص معندوش حساسية للبنسليين , الحساسية دي بتبدأ فى دقايق وتلاقي الشخص وشه جاب الوان , وبعدين يبدا ضيق التنفس ودي اكبر مشكلة لانه لازم يتلحق فى دقايق بدوا حساسية وبعدين تنفس صناعي فى المستشفي عشان الحرص علي التنفس هو اهم شئ لحد ما الحالة تستقر .

مقاومة البكتريا 
بسبب ان البكتريا بتطور طريقة شغلها هيا كمان عملت مقاومة للبنسلين , وبتبطل شغله وبتفك حلقة البيتا لاكتام بتاعته , عشان كده العلما عملوا نوعين من البنسليين محميين من المقاومة دي
 اموكسكلاف ( اوجمنيتن - كيورام )
دا عباره عن اموكسيسيللين مع حمض الكلافيولينك , و الحمض ده بيدخل علي البكتريا عشان ينتحر ويشتت البكتريا وطرقها الدفاعية فيدخل الاموكسيسيللين يدمرها .
 سلبكتام (يوناسين )
دا عبارة عن امبسيلين مع سلبكتام وبرضه محمي من مقاومة البكتريا .

بنسلينات
تاروم

تاروم (اختصار لاسم الشركه بالرومانى: Transporturile Aeriene ROMâne ، "الشركه" الرومانيه للنقل الجوى) هى شركة طيران بتملك الحكومه الرومانيه نسبة 95% منها.
تاروم بتشتغل اساسا من مطار هنرى كواندا الدولى (مطار اوتوبين زمان) فى بوخارست.تاروم نقلت 1.69 مليون مسافر فى سنة 2007 لوحدها و بكدا بتكون تاروم هى تانى اسرع شركة طيران فى اوروبا فى النمو . الشركة دى اتاسست سنة 1920 و بيوصل عدد الطيارات فى اسطولها لـ سته و عشرين طياره ما بين بوينج و ايرباص. تاروم بتطير لـ 49 وجهه فى 22 دولة فى اوروبا و افريقيا و اسيا .

الاسطول 
فى 9 مايو 2009 وصل اسطول تاروم لعدد 26 طياره و دى تفاصيلهم:

لينكات برانيه 

 السايت بتاع شركة تاروم

مصادر 

تاروم
تاروم
تامر و شوقيه

تامر وشوقية مسلسل مصري كوميدي سيت كوم Sitcom
من بطولة احمد الفِشاوى ، مى كساب ، انجي وجدان ، احمد مكى ، نضال الشافعي ومحمد شاهين.المسلسل تم اصدار اربع اجزاء تناقش مشاكل الزوج و الزوجة فى البيت المصرى و بطريقه كوميديا و خصوصا لو الاتنين جايين من طبقتين مختلفين عن بعض جامد و مختلفين فى الثقافة. الجزء التالت و الرابع ماكانش فيه احمد مكى.

الشخصيات الرئيسية 

مسلسلات سيت كوم مصريه
تامر و شوقية
تراچان

تراچان  Traianus (18 سبتمبر 53 – 8 اغسطس 117 ) امبراطور رومانى (98-117)ميلاديه من 98 لحد وفاته 117 ميلاديه وبلغ بالامبراطوريه الرومانيه أوج اتساعها. الامبراطور تراچان كان تانى خمس اباطره مشهورين حكمو الامبراطوريه الرومانيه من 96 ل 180 و تانى الأباطرة الأنطونيين الرومان

اتولد الامبراطور تراچان فى سبتمبر 53 ، فى مدينة يتاليكا كشاب ، واترقا فى صفوف الجيش الرومانيدة كان ابو تراجان حاكم سوريا (فى 76-)77 تم تعيينه القنصل و بعتو ابوللودوروس من دمشق معاه لروما حوالى 91. وقام ابوللودوروس بتصميم و بنا اكثر المبانى شهرة فى روما و علا نهر الراين ، وشارك تراجان الامبراطور دوميتيان فى الحروب و خلف دوميتيان نيرفا ، اللى كان مش مرغوب من الجيش ولحاجة نيرفا للقيام بأى حاجه عشان يكسب تأييد الجيش أنجز نيرفا ده بتسمية تراجان ابن بالتبنى و خليفة له فى صيف 97.

لما مات نيرفا خليفة دومتيانوس اتوللا الحكم الامبراطور تراجان يوم 27 يناير 98 ، باحترام كبير .

بدايات  والصعود للسلطة 
تراجان هو ابن مارسيا وماركوس وهو شخصية بارزة فى مجلس الشيوخ والعامة من الشهير الاسرة استقروا فى هسبانيا (شبه الجزيرة الايبيرية اسبانيا والبرتغال) ، و برز تراجان فى عهد الامبراطور دومتيانوس، بوصفه ظابط برتبة لواء فى الجيش الروماني على طول الحدود الألمانية ، و نجح فى سحق تمرد من انطونيوس . 18 سبتمبر 89.

شوف كمان 
ليستة امبراطرة الرومان

المراجع 

تراجان
امبراطرة الرومان
مواليد 53
وفيات 117
دارسين فى جامعة كولومبيا
توركيا

توركيا (جمهورية توركيا) هى دولة اورواسيوية من دول البحر المتوسط و هى بتمتد من هضبة الاناضول فى شرق اسيا لحد منطقة البلقان فى جنوب شرق اوروبا.

جغرافيا 
توركيا بتشترك فى الحدود مع الدول دي: بلجاريا و اليونان و جيورجيا و ايران و ارمينيا و أذربيجان بالاضافةلسوريا و العراق.
عاصمة تركيا هى مدينة انقره بس اكبر مدنها هى استانبول اللى متقسمة حتتين حتة فى قارة اوروبا و حتة فى قارة اسيا وعشان كده تركيا تعتبر دولة عابرة للقارات.

توركيا دولة كبيرة مساحتها حوالى 783,562 كيلو متر امربع و عدد سكانها حوالى 70 مليون  انسان .

سياسه 
توركيا دولة علمانية ديمقراطية اتأسست سنة 1923 تحت زعامه مصطفى كمال أتاتورك ودى معناها (ابو الاتراك) بعد ما انهارت الامبراطورية العتمانيه بسبب هزيمتها فى الحرب العالمية الاولانىى. من سنة 2005 و تركيا بدات فى مفاوضات مع الاتحاد الاوروبى علشان تاخذ العضوية كامله.

مدن تركيا الكبرى

 1	اسطنبول		12,946,730 انسان
 2	انقرة	4,223,398
 3	ازمير	2,774,103
 4	بورصه 1,667,321
 5	اضنه		1,584,053
 6	عنتاب	غازى 	1,324,520
 7	قونيه		1,036,027
 8	انطاليا		928,229
 9	ديار بكر		843,460
 10	مرسين		843,429

الأعياد والعطلات الرسمية 

 تصنف  الاجازات بالأعياد الدينية اوالوطنية.

العطلات الرسمية فى تركيا

التاريخ
العيد
الاسم المحلي
تصريحات

1 يناير
راس السنه الميلاديه
Yılbaşı
أول يوم من أيام ميلادية السنة الجديدة

23 ابريل
يوم السيادة الوطنية للطفولة
Ulusal Egemenlik ve Çocuk Bayramı
الاحتفال بالذكرى الاولانىى لافتتاح الجمعية الوطنية الكبرى لتركيا فى أنقرة  سنة  1920. مخصصة للأطفال.

1 مايو
عيد العمال العالمى
Emek ve Dayanışma Günü

19 مايو
الاحتفال بيوم أتاتورك والشباب والرياضة
Atatürk'ü Anma, Gençlik ve Spor Bayramı
الاحتفال بداية حركة التحرر الوطنى اللى ابتدت  سنة  1919 على ايد أتاتورك المقصودة فى سمسون. مخصصة للشباب.

30 اغسطس
عيد الانتصار
Zafer Bayramı
احياء لذكرى الانتصار فى معركة نهائية بعد انهاء حرب الاستقلال التركية  سنة  1922، مكرسة للقوات المسلحة.

29 اكتوبر
يوم الجمهورية
Cumhuriyet Bayramı
احياء ا لذكرى اعلان الجمهورية سنة 1923. كمان فى فترة ما بعد الظهر من النهارده السابق.

 بعد نهاية التقويم الاسلامى رمضان
عيد الفطر
Ramazan Bayramı أو Şeker Bayramı 
عطلة دينية لمدة 3 أيام. كمان فى فترة ما بعد الظهر من النهارده السابق.

70 يوما بعد نهاية شهر رمضان الاسلامية
عيد الأضحى 
Kurban Bayramı
عطلة دينية لمدة 4 أيام. كمان فى فترة ما بعد الظهر من النهارده السابق.

شوف كمان 
 امبراطورية عثمانية

لينكات برانيه

مصادر 

 
تركيا
دول اسلاميه
تسمم الحمل

ما قبل تسمم الحمل (برياكلمسيا)  هوه حاله صحيه مش طبيعيه بتحصل للست الحامل بعد 20 اسبوع او اكتر من الحمل وممكن تأثر على الحامل والجنين.

تسمم الحمل (برياكلمسيا) ليه اعراض منها ارتفاع ضغط الدم و انتفاخ فى الايدين والرجلين والوش نتيجة تجمع السوايل (إيديما) . و ممكن يتطور ل-اكلمسيا  لو ماتمش توليد الجنين او تحكم اعراض البرياكلمسيا. و الغالب فيه مواد من المشيمه ممكن تسبب خلل بطانة الأوعيه الدمويه فى الستات اللى عرضه للإصابه بتسمم الحمل.

التشخيص 
تشخيص تسمم الحمل عند الحامل ارتفاع ضغط الدم ( قرايتين منفصلتين من بعض على الاقل ب6 ساعات و اكتر من 140/90) و ظهور البروتين (الزلال) فى البول. وبتكون كمية الزلال فى البول لمدة 24 ساعه 300 مليجرام او اكتر.

ضغط الدم اكتر من 140/90 مش هوه كل حاجه لان مهم ملاحظة الاعراض زى التورم وخصوصا الايدين والوش ورغم ان من المحتمل ان تسمم الحمل يسبب الوفاه لكن الاعراض كتير ما بتتفسرش صح.

متابعة الحمل 

متابعة الحمل مهمه علشان تشخيص الاعراض بدرى

الاسباب 

فيه اعتقاد ان فيه دور اساسى للمشيمه فى حدوث البرياكلمسيا و الاكلمسيا

مراجع 

امراض
تشارلتون هستون

تشارلتون هستون (4 اكتوبر 1924 - 5 ابريل 2008) كان ممثل مسرح و سينما و تلفزيون امريكانى. تشارلتون هستون كسب جايزة اوسكار سنة 1959 احسن ممثل عن دوره فى فيلم بن هور.

الحياه 
تشارلتون هستون لما اتولد اسمه كان جون تشارلز كارتر ، ابن ليللا اللى كان اسم عيلتها قبل جوازها تشارلتون و راسل ويتفورد كارتر ، اللى كان بيشتغل مطحنجى. و رغم كده ، بيانات تعداد 1930 لريتشفيلد ، ميشيجان ،
 اللى عاشت فيها العيلة بعد كده ، بتقول ان راسل ويتفورد كارتر كان مندوب مبيعات عقارات. مكان ميلاد تشارلتون هستون حسب معظم المصادر هو ايڤانستون فى ولاية ايلينوى  و رغم كده فى السيرة الذاتيه بتاعة هستون و فى مصادر تانيه مكتوب ان مكان ميلاده هو نو مانز لاند فى ولاية ايلينوى ،  اللى دلوقتى ضاحيه من ضواحى شيكاجو.

ادواره 
تشارلتون هستون كان معروف بلعب الادوار البطوليه ، زى دور موسى فى فيلم الوصايا العشر ، والعقيد جورج تايلور فى فيلم كوكب القرود. و كان نشط فى حركة الحقوق المدنيه و كان واحد من عدد قليل من العناصر الفعاله فى هوليوود اللى رفعو صوتهم ضد العنصريه و كان رئيس للرابطه الوطنيه للبنادق فى الفترة من سنة 1998 لسنة 2003.

جوايز 
تشارلتون هستون كسب اوسكار احسن ممثل سنة 1959 عن دوره فى فيلم بن هور
.

لينكات برانيه

مصادر 

مواليد 1923
ممثلين امريكان
مواليد 1924
وفيات 2008
فايزين جوايز اوسكار
شخصيات الحزب الجمهورى الامريكى
ممثلين امريكان رجاله فى قرن 20
ممثلين امريكان رجاله فى قرن 21
متعلمين فى كلية الاتصالات جامعة نورثويسترن
متعلمين فى جامعة نورثويسترن
فايزين جايزة المسرح العالمى
تشارلز داروين

تشارلز روبرت داروين (Charles Robert Darwin) هو عالم طبيعه انجليزى مشهور بانه صاحب نظرية التطور Evolution Theory

حياته 
تشارلز داروين اتولد يوم 12 فبراير سنة 1809 فى انجلترا.

شغله 
نظرية التطور بتقول ان كل انواع المخلوقات الحيه جت من اصل واحد. و ان الطريقه اللى بتسبب التغييرات او تطور المخلوقات الحيه اسمها " الاختيار الطبيعى Natural Selection " للاصلح اللى بينجح فى التكيف مع البيئه الطبيعيه اكتر من غيره ، وان فيه كائنات بتتكيف اكتر من غيرها بسبب اختلافات طبيعيه سيها تغييرات فى الجينات. فيه اختلافات ممكن تخلى الكائن قادر اكتر على التكيف فده بيديه فرصه احسن للبقاء و باللى بعد كده ممكن يورث جيناته للاجيال اللى بعديه. فى نفس الوقت الاختلافات اللى بتسبب عدم تكيف الكائنات الحيه وباللى بعد كده تقليل قدرتها على البقاء بتكون فرصتها اقل ان فى انها تتورث من جيل للتانى و عشان كده ممكن تنقرض.
تشارلز داروين شرح نظريته فى كتابه " فى اصل الانواع On the Origin of Species ". نظريه داروين بطبيعة الحال بتنفى نظرية " الخلق المنفرد " الدينيه.

وفاته 
تشارلز داروين مات يوم 19 ابريل سنة 1882.

تأثير 
نظرية داروين كان ليها تأثير كبير على الفكر البشرى فى مجالات كتيره مش بس فى البيولوجيا و خرجت منها " الداروينيه Darwinism ". عملية التطور بقت معترف بيها فى المجتمع العلمى و كمان بين الناس العاديين فى حياته. نظرية التطور بقت بتشكل اساس نظريةالتطور الطبيعى الحديثه.

شوف كمان 

 داروينيوس ماسيلاى.

لينكات خارجيه 

 الاعمال الكامله لتشارلز داروين اونلاين
 
 اعمال تشارلز داروين على موقع مشروع جوتنبرج

مصادر 

علما انجليز
تطور الانسان
مواليد 1809
وفيات 1882
متعلمين فى جامعة كامبريدج
اعضاء اكاديميا ناتسونالى دى لينتشى
دارسين فى جامعة ادنبره
تفجير فندق الملك داود فى القدس

<div style="direction:rtl; ">

تفجير فندق الملك داود فى مدينة القدس هى عملية تفجير استهدفت الفندق، تم تنفيذها فى 22 يوليو سنة 1946. قام اعضاء من جماعة الإرجون الصهيونية بتنفيذ الهجوم ده ضد الحكومة البريطانية فى فلسطين. علشان حكومة الإنتداب عملت الفندق مركز ليها.

تفاصيل 

مناحيم بيجين (رئيس الوزاء الاسرائيلي بعدين) إصدر الأوامر علشان تنفيذ تفجير فندق الملك داود لأنه كان وقتها رئيس جماعة الإرجون.

اتقتل نتيجة تفجير فندق الملك داود واحد وتسعين شخص، واحد و اربعون منهم فلسطينيين، و28 من الإنجليز و17 من اليهود وخمسة من جنسيات مختلفه.

نفذ يوسف آفاني ويسرائيل ليفي تفجير فندق الملك داود .

إرهاب 

هز تفجير فندق الملك داود العالم، و أدانته الدول وثارت الحكومة البريطانية ووصفته بالعمل الإرهابي.

اتوصف تفجير فندق الملك داود بأنه "أحد اكتر التفجيرات الإرهابية المميتة فى القرن العشرين" (Rapoport 2004 ، ص 50، 51).

حقائق 

فى شهر يوليه 2006، احتفل يمينيون يهود من ضمنهم بنيامين نتنياهو وأعضاء سابقين فى جماعة الإرجون بالذكرى الستين للتفجير.

مصادر 

اعمال ارهابيه
تفجيرات
تليفزيون

التليڤيزيون (من اصل فرنساوى: télévision نطق:  (TV)) هو جهاز بيستخدم على نطاق واسع فى الاتصالات السلكيه و اللاسلكيه المتوسطة لارسال و استقبال الصور المتحركة يااما مونوكروماتيك (monochromatic "ابيض و اسود") أو ألوان. كلمة تليڤزيون جايه من جدور يونانى: τῆλε (tele) و لاتينى: visio; اليونانى tele (من بعيد) و اللاتينى visio (مشهد).

التليڤيزيونات بقت موجوده فى السوق من اواخر 1930-ات, جهاز التليڤيزيون بقى عادى فى البيوت, التجارات و المؤسسات, بالذات زى مصدر تسليه و اخبار. من ال1970-ات وجود ڤيديو كاسيت, ليزر ديسك, دى ڤى دى DVD, و دلوقتى بلو ريى ديسك Blu-ray Disc, خلّو التليڤيزيون بيستعمل من وقت للتانى عشان فرجة المواد المتسجله و كمان المتذاعه.

مع ان اشكال تانيه زى تليڤيزيونات المراقبه (CCTV) بيستعملو, اكتر طريقه التليڤيزيون بيستعمل فيها بتبقى عشان اذاعة التليڤزيون, اللى اتعملت على السيستيم اللى كان موجود بتاع موديل اذاعة الراديو اللى اتطوّر فى ال1920-ات, و استعمل الترانسميتر transmitter بطاقه عاليه عشان يذيع اشارة التليڤيزيون للتليڤيزيونات.

تاريخه فى مصر 
شوف كمان تليفزيون ف مصر

قبل سنة 1952 جه لمصر 15 راجل من أبرز الفنيين اللى بيشتغلو فى شركة التليڤزيون الفرنساوى, و معاهم 12 طن من الأجهزه اللى بتتكون منها أحدث محطة تليڤزيون النيل اللى اتنشأت فى الدور الخامس فى مبنى السنترال الجديد فى العمارة اللى قصاد محطة باب اللوق. و ابتدت التجربه بصوره للملك فاروق. بعدين بالقرآن بصوت الشيخ الشعشاعي. و قدم نشرة الأخبار الأستاذ على الراعى — كبير المذيعين — و أما الكحلاوى هو أول مطرب مصرى يظهر على شاشة التليڤزيون و غنى قدام الشاشه الجديده اغنيته البدويه و شوية مواويل.

التليڤزيون المصرى اتأسس فى أواخر 1959. لما مضت السلطه المصريه عقد مع هيئة الاذاعه الأمريكيه RCA عشان تدّيهم شبكة تليڤزيون, مشروع مركز الاذاعه و التليڤزيون خلص فى 1960. و كان أول ارسال تلفيزيون مصرى فى 21 يوليه 1960.

نوتات

لينكات برانيه 

 

 
تليفزيون
تمثال الحريه (نيويورك)

اسمه الكامل: تمثال الحرية بتنور الدنيا و المشهور بتمثال الحرية هو تمثال قدمه الشعب الفرنساوي كهدية للولايات المتحدة الامريكية سنة 1886.التمثال واقف فى ليبيرتي ايلاند (جزيرة الحرية) فى مدخل المينا لمدينة نيو يورك، الامريكان عاملين دعايه ليه على اساس انه يرحب بالمهاجرين الجداد لامريكا و التمثال عبارة عن واحدة ست لابسة روب و ماسكة فى ايدها اليمين شعلة الحرية و فى ايدها الشمال مساكة كتاب منقوش عليه باللاتيني 4 يوليه 1776 و اللى هو تاريخ الاستقلال الامريكي. على راسها لابسة تاج طالع منه 7 اشعة ترمز لقارات العالم السبع و هى واقفة على قاعدة مربعة التمثال نفسه طوله 46 متر من الرجلين لقمة الشعلة بس بيوصل ل 93 متر لما نضيف القاعدة.
تمثال الحرية من اكتر الحاجات الاعلامية اللى بتميز امريكا كدولة و بتمثلها بقيمها و مبادئها فى نفوس الامريكان كلهم.

المكان و المساحة 
التمثال موجود فى جزيرة الحرية فى خليج نيو يورك بينه و بين مدينة جيرسي(ولاية نيوجيرسي) 600 متر و هو فى الجنوب الغربي من منهاتن بينه و بينها 2.5 كيلومتر ، مساحته 490000 متر مربع.

الرمز 
المظهر الكلاسيكي للتمثال (الروب الروماني و الصجرسون و تعابير الوش) ماخوذه من الاهة رومانية قديمة اسمها (ليبيريتاس) و اللى كانت بتعبر عن التحرر من العبودية و القهر و استبداد الحكام.

التاريخ 

بارتولدي فى زيارة ليه لمصر انبهر بمشروع قناة السويس اللى بيشتغل فيه صديق عمره المهندس الفرنساوي فيرديناند ديليسيبس،و اتخيل وجود منارة ضخمة فى مدخل القناة ورسم سكيتش للتمثال اللى كان عبارة عن نسخة مصرية من الالهة الرومانية ليبيريتاس و خلاها تشبه الفلاحة المصرية شايلة شعله نار وموجهاها ناحية السما.بارتولدي اتقدم بمشروعه للخديوي اسماعيل باشا سنة 1867 و بعدين عمله شوية تعديلات و اتقدم بيه تاني سنة 1869 و فى المرتين المشروع ما توافش عليه بسبب المشاكل المالية اللى كانت مصر يتمر بيها فى الوقت دا.
و بعديها عملته فرنسا( بتبرعات الشعب) و قدمته لامريكا هدية.

تواريخ مهمة 
 تاريخ وضع حجر الاساس: 5 أغسطس 1875
 تاريخ نهاية اعمال الانشائية: 22 ابريل 1886
 تاريخ نهاية التصميم فى فرنسا: يوليه 1885
 تاريخ وصول التمثال لحد نيو يورك: 17 يونيه 1885
 تاريخ الافتتاح الرسمي: 28 اكتوبر 1886
 تاريخ اعلانه كأثر قومي: 15 اكتوبر 1924
 تاريخ انضمامه للستة التراث العالمي: 1984

المقاييس

لينكات برانيه 
 موقع اتمثال الحرية بالانجليزي

تاريخ فرنسا
الحرية
تمثال الحرية
تمثال فى امريكا